ተቐምጥቲ ከተማ ፓሪስ ንጉዳይ እተን ዘይተፈልጣ  ሰብ-ኣልቦ ነፈርቲ ምስ እንታይ ኣተሓሒዞሞ?
ዜና ብሓጺሩ
ኣብዚ ዝሓለፈ ሳልስቲ ብውሕዱ ሓሙሽተ ዝበጽሓ ምስጢረን ዘይተፈልጠ ሰብ-ኣልቦ ነፈርቲ ኣብ ሰማያት ከተማ ፓሪስ ክዝንብያ ድሕሪ ምርኣየን፡ ነበርቲ ናይ’ታ ከተማ እምብዛ ተሻቒሎም ከምዝቐነዩ ይግለጽ ኣሎ። ፖሊስ ፈረንሳ፡ ዝሓለፈ ሰሉስ ለይቲ ጥራይ ኣብ ልዕሊ’ቲ ኣብታ ከተማ ዝርከብ ኤምባሲ ኣመሪካን ግምቢ ኢፈልን (ኢፈል ታወር) ሓሙሽተ ሰብ-ኣልቦ ነፈርቲ ክዝንብያ ከም ዝተመልከተ ድሕሪ ምምልካት፡ ካበይ ከም ዝነቐላ ንምፍላጥ ምስ ሓያለ መንግስታውያን ኣካላት’ታ ሃገር ተወሃሂዱ መርመራ ከካይድ ጀሚሩ ከምዘሎ ሓቢሩ። እንተኾነ፡ ነበርቲ ፓሪስ ነቲ ፍጻሜ ምስቲ ካብ ሶማላዊ ዕጡቕ ውድብ ኣልሸባብ ክወሃብ ዝቐነየ መጠንቀቕታትን ካልእን ብምትእስሳር ርዒዶም ከምዘለዉ ወሲኹ ኣረዲኡ።
ኣብ ፓሪስ ቅድሚ ሸውዓተ ሰሙን ዕጡቓት ብዝፈጸምዎ መጥቃዕቲ 17 ሰባት ከምዝተቐትሉ ይዝከር። ብዘይካ’ዚ ኣል-ሸባብ፡ ኣብታ ከተማ ዝኸፍአ መጥቃዕቲ ከካይድ መዲቡ ምህላዉ ከጠንቅቕ ቀንዩ ኣሎ። በዚ ድማ መንግስቲ ፈረንሳ ጸጥታዊ ኩነታት’ታ ከተማ ንምሕያል ሓያለ ወታሃደራት ኣዋፊሩ ከምዘሎ ይሕበር። ፠፠፠
ምስቲ ካብ ሶማላዊ ዕጡቕ ውድብ ኣልሸባብ ክወሃብ ዝቐነየ መጠንቀቕታትን ካልእን